open-index/open-wikipedia-markdown huggingface dataset:
Florauna

**Florauna** is 'n voorstad in die noordweste van Pretoria in Gauteng, Suid-Afrika. Die area is boomryk met pragtige tuine.

## Verwysings
Waltloo

**Waltloo** is 'n nywerheidgebied omtrent 15&nbsp;km van Pretoria-Sentraal in die verre ooste van Pretoria in Gauteng, Suid-Afrika. Die voorstad lê weerskante van Waltlooweg, en word deur Stormvoëllaan (M8) in die noorde, Petroleumstraat in die weste, Simon Vermootenweg in die ooste en Aalwynstraat in die suide ingesluit. Dit is histories met 'n toegeweide spoorlyn vir industriële vervoer ontwikkel, en Waltloo-treinstasie bied toegang daartoe.

Die gevestigde industriële voorstad dien as 'n belangrike nodus vir vervaardiging, logistiek en motorondernemings, met pakhuise, fabrieke en ander kommersiële eiendomme. Ondernemings soos DSV Logistics en Waltloo Meat & Chicken is hier geleë, laasgenoemde 'n bekende groothandelaar wat in 1995 gestig is. Die Waltloo-lisensiesentrum is direk aanliggend in Silverton. 

Die lisensiesentrum het in 2017 en 2021 onder inbrake deurgeloop wat dienste tydelik ontwrig het. Die Silvertonbeleg van 1980 was na bewering die gevolg van 'n gefnuikte aanslag op 'n brandstofdepot in Waltloo deur drie MK-lede.

## Verwysings
Gereformeerde kerk Bloemfontein-Oos

[duimnael|links|270px|Die Gereformeerde kerk Bloemfontein-Oos, waarvan ds. J.J.H. Booysen die hoeksteen gelê het op [12 Junie 1965.]]
duimnael|regs|170px|Ds. J.H. Coetzee, leraar van 1976 tot 1984.
duimnael|regs|200px|Die eerste sooi van die kerkgebou word gespit. Van links: Piet Knoester (boukontrakteur), ds. J.J.H. Booysen en sy vrou (voor), en oudl. Burger Olivier.Knoester het ook die destydse NG Gemeente Rodenbeck se kerk gebou.

Die **Gereformeerde kerk Bloemfontein-Oos** was die derde oudste gemeente van die GKSA in die Vrystaat se hoofstad, Bloemfontein, maar het in 2007 ontbind, waarna lidmate ingeskakel het by die moedergemeente Bloemfontein, wat op sy beurt in 2013 ontbind het. 

Die Gereformeerde kerk Bloemfontein het in die veertigerjare buitedienste begin hou op Shannon, ’n kleinhoewegebied aan die oostekant van die stad, noord van Heidedal en oos van Bloemspruit. Tydens die Tweede Wêreldoorlog was dit swaar om ’n boupermit te kry; daarom het die kerkraad van die moedergemeente ’n sinkpakhuis by ene Glover gekoop. In 1949 het Bloemfontein-Oos afgestig. Later kon die moedergemeente die eerste, beskeie saalkerk oprig wat tot 1966 in gebruik was. Vir dié gebou het die Gereformeerde kerk Burgersdorp hul ou preekstoel skenk. Dit het van vanaf 1965 tot 2005 in ’n pakhuis op ’n plaas gestaan en is toe aan Burgersdorp teruggegee, wat dit gerestoureer en aan die Gereformeerde kerk Graaff-Reinet geskenk het.

Nadat die ou saalkerk te klein geraak het, is ’n nuwe gebou in 1965 opgerig. Einde 1997 het die gemeente 140 belydende en 57 dooplidmate gehad en die moedergemeente  onderskeidelik 181 en 32. Kort voordat die moedergemeente ook ontbind het (2013), was daar net 102 belydende en 19 dooplidmate.

Die gemeente het die gebiede Bob Rogerspark en die Bloemspruit-hoewes asook die Grootvlei-gevangenis en Lugmagbasis Bloemspruit beslaan.

## Predikante 
# Booysen, James John Herman, 1950 – 20 September 1969 (oorlede in die amp) 
# Aucamp, dr. Marius, 1970 – 1974
# Coetzee, Jan Hendrik, 1976 – 1984 (aanvaar sy emeritaat)
# Lourens, dr. Pieter Kruger, 1984 – 2008 (waarna Bloemfontein/Brandfort 2008 – 2013)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.

## Eksterne skakels 
*  Die destydse Gereformeerde kerk Bloemfontein-Oos aan die Ou Thaba Nchupad, Shannon, Bloemspruit. URL besoek op 12 Desember 2015.
Lancia Nea

Die **Lancia Nea** is 'n klein konsepmotor bekend gestel in 2001 by die "Salón del Automóvil de París" motorskou. Die Griekse naam 'Nea' beteken "nuut" en sinspeel op die toekoms.
Lancia LC1

Die **Lancia LC1** is 'n reeks sportmotors wat deur Lancia gebou is vir deelname aan die Le Mans 24-uur-wedren vanaf 1982 tot 1983. Die motors het drie oorwinnings behaal in die 1982-seisoen.
Lancia LC2

Die **Lancia LC2** is 'n reeks sportmotors deur Lancia vervaardig vir deelname aan die Le Mans 24-uur-uithouwedren van 1983 tot 1986. Die motor is soms 'n 'Lancia-Ferrari' genoem aangesien dit deur Lancia gebou is, maar oor 'n Ferrari-enjin beskik het.
Tienpotiges

**Tienpotiges** (*Decapoda*) is 'n biologiese orde van geleedpotige diere. Krappe, krewe en garnale behoort aan die orde. Behalwe vir 'n paar uitsonderings, leef hierdie diere in die see.

Soos die naam aandui, het alle tienpotiges vyf paar looppote. Die looppote is die laaste vyf pare aanhangsels op die voorste helfte van die kopborsstuk (*cephalothorax*). Ten minste een paar dra knypers. Die agterlyf het dikwels vyf paar swempote, wat ook deur die wyfies gebruik word om hul eiers te dra. Sommige spesies het 'n stertvin. Krappe, daarteenoor, het 'n baie klein agterlyf, wat onder die karapaks (dop) gedra word, maar geen stert nie.

Baie tienpotiges is aasvreters - wat dooie plante en diere vreet. Krappe is omnivore, wat alge en skulpvis (soos weekdiere) vreet. Krewe vreet meestal lewendige prooi.

## Sistematiek 
Die orde Decapoda het ongeveer 14756 spesies. Die subordes en superfamilies word hier  onder aangedui:

* Suborde: Dendrobranchiata Bate, 1888
:* Superfamilie: Penaeoidea Rafinesque, 1815
:* Superfamilie: Sergestoidea Dana, 1852

* Suborde: Pleocyemata Burkenroad, 1963
:* Infraorde: Stenopodidea Bate, 1888 (skoonmakergarnale)
:* Infraorde: Caridea Dana, 1852 (ware garnale)
:* Infraorde: Astacidea Latreille, 1802 (krewe)
:* Infraorde: Glypheidea Winckler, 1882
:* Infraorde: Axiidea de Saint Laurent, 1979
:* Infraorde: Gebiidea de Saint Laurent, 1979
:* Infraorde: Achelata Scholtz & Richter, 1995 (stekelkrewe}
:* Infraorde: Polychelida Scholtz & Richter, 1995
:* Infraorde: Anomura MacLeay, 1838 (vals krappe)
:* Infraorde: Brachyura Linnaeus, 1758 (ware krappe)

## Verwysings 
## Eksterne skakels 
* 
*
Makapanstad

**Makapanstad** is 'n nedersetting en die setel van die Moretele Plaaslike Munisipaliteit, in die Bojanala-distriksmunisipaliteit aan die oosgrens van die Noordwesprovinsie, Suid-Afrika.

**Makapanstad** staan onder die leierskap van die Makapan-familie. Hulle is die Bakgatla Ba Mosetlha en hulle totemdier is die aap. Die mees onlangse hoof van Makapanstad was Kgosi Motshegwa Hendrick, wat op 26 Desember 2014 gesterf het.  

## Sien ook 
* Lys van dorpe in Suid-Afrika

## Verwysings
Garnaal

**Garnale** (*Caridea*), ook bekend as die *ware garnale*, is klein kreefagtige diere wat aan die orde van tienpotiges (*Decapoda*) behoort. Hulle kom wydverspreid oor die wêreld in beide vars- en seewater voor, hoewel die meeste spesies in die see leef. Van die spesies kom op sandbanke voor, waar hulle hulself vir beskerming teen predatore ingrawe.

Garnale word deur mense as 'n voedselbron benut en word as 'n lekkerny beskou. Dit kan, byvoorbeeld, as garnaalkelkies of garnalebroodjies (broodjies wat uitgehol en met gaar garnale gevul is) opgedis word.

duimnael|links|Garnale vir menslike verbruik
duimnael|regs|'n Lekker *prawn*. Sy spesienaam is *Penaeus monodon*

## Taksonomie 
Die superfamilies onder die infraorde *Caridea* is:

* Alpheoidea Rafinesque, 1815
* Atyoidea De Haan, 1849
* Bresilioidea Calman, 1896
* Campylonotoidea Sollaud, 1913
* Crangonoidea Haworth, 1825
* Galatheacaridoidea Vereshchaka, 1997
* Nematocarcinoidea Smith, 1884
* Oplophoroidea Dana, 1852A
* Palaemonoidea Rafinesque, 1815
* Pandaloidea Haworth, 1825
* Pasiphaeoidea Dana, 1852A
* Physetocaridoidea Chace, 194
* Pleopteryxoidea   Schweigert & Garassino, 2006
* Procaridoidea Chace & Manning, 1972
* Processoidea Ortmann, 1896
* Psalidopodoidea Wood-Mason, 1892
* Stylodactyloidea Bate, 1888

## Sien ook 
* Garnaalvissery

## Verwysings 
## Eksterne skakels 
* 
*
Krap

**Krappe** (*Brachyura*) is 'n groep van kreefagtige diere wat aan die orde van tienpotiges (*Decapoda*) behoort. Die wetenskaplike naam, *Brachyura*, beteken letterlik kort stert en verwys na die agterlyf wat, anders as ander kreefagtiges, nie 'n sigbare stert het nie.

Alle krappe het 10 pote, 'n dik eksoskelet en 'n plat lyf wat breër is as wat dit lank is. Die oë is op uitsteeksels gemonteer en die voorpote het knypers. Krappe beweeg lateraal voort (loop skuins) en kan vinnig ingrawe as gevaar dreig.

Krappe is 'n uiters suksesvolle groep, wat oor die hele wêreld voorkom. Hulle is basies swaar gepantserde skulp-brekers. Die meeste krappe kom in die see voor, maar daar is 'n paar wat in varswater voorkom, en selfs 'n paar wat op land leef. Die kleinste krappies word so groot soos 'n ertjie; die grootste (die Japanse spinnekopkrap) se bene word tot 4 meter lank.  Omtrent 7&nbsp;000 spesies is bekend.

Krappe is omnivore en vreet bykans enigiets. Dikwels is dit alge, maar dierlike voedsel is noodsaaklik vir hulle gesondheid en ontwikkeling. Hulle sal weekdiere, skaaldiere asook wurms, swamme en bakterieë vreet.

## Liggaamsbou 
duimnael|links|Krappe kom in alle kleure en groottes voor, die *Geosesarma*-spesie is pers met oranje oë.
[duimnael|'n Krap wat 'n [ovaalster aanval.]]

Die krap se liggaam bestaan uit 'n kopborsstuk (*cephalothorax*; die kop en borsstuk is aaneen) en agterlyf. Die agterlyf is klein en is onder die kopborsstuk ingevou. Aan die kopborsstuk word die volgende gedra:
* vyf pare pote waarvan die voorste paar knypers het
* twee oë op steeltjies (twee steeltjies, elk met 'n saamgestelde oog)
* twee voelers waarmee hulle die wêreld in die donker verken
* monddele (bytend, plat en beweeg om water na die kieue te spoel)

Krappe haal met kieue asem (soos visse) en is dus van water afhanklik. Die kieue word in kieukamers gehuisves wat altyd met water gevul is. Daarom kan krappe ook op land asemhaal.

Die huidbedekking (eksoskelet) is hard en plastiekagtig. Dit bestaan uit chitien wat met kalsium versterk is. Die eksoskelet beskerm die krap teen gevaar en verhoed oormatige waterabsorpsie in die water asook waterverlies op land.

Die knypers word gebruik om hulle prooi te gryp en te onderwerp. As die prooi 'n skulp of dop het, word die knypers gebruik om dit oop te breek. Die mannetjies gebruik ook hulle knypers tydens gevegte of om vir mekaar te wuif.

Die wyfies lê eiers wat in die ruimte tussen die agterlyf en kopborsstuk uitbroei. Die kleintjies lyk soos die volwasse krappe.

## Krappe as voedsel 
Oor die hele wêreld word krappe deur mense gevang en as voedselbron benut. Sommige spesies word met dop en al geëet, veral spesies met 'n sagte dop, met ander spesies word slegs die bene (en kloue) oopgebreek en geëet. Sommige krappe is egter giftig en kan dodelik wees.

## Verwysings 
## Bronnelys 
* Brown, Alec: Surviving on sandy shores. In: Conserva. Departement van Omgewingsake. Deel 6, nr. 6, November/Desember 1991. ISSN 0258-3313
* Pank, Bevan A.: Those magnificent ghost crabs. In: Conserva. Departement van Omgewingsake. Deel 6, nr. 6, November/Desember 1991. ISSN 0258-3313

## Eksterne skakels 
* 
*
Malacostraca

**Malacostraca** (hoër kreefagtiges) is die grootste van die ses biologiese klasse waarin kreefagtiges (skaaldiere) opgedeel word. Die klas bestaan uit ongeveer 40&nbsp;000 lewende spesies, wat in 16 ordes ingedeel word. Die meeste diere wat in die volksmond kreefagtiges genoem word, soos die tienpotiges (krewe, krappe, garnale), behoort aan die groep.

Malacostraca kom oorvloedig in alle mariene-omgewings voor, en het ook varswater en landelike habitats gekoloniseer. Hulle is gesegmenteerde diere, met 'n liggaam wat uit 20 (selde 21) segmente bestaan, wat in 'n kop, bors en buik verdeel is. In sommige spesies is die kop en bors tot een hegte stuk vergroei.

## Morfologie 
duimnael|480px|Algemene bou van Malacostraca (byskrifte is in Nederlands)

Malacostraca het koppe met ses segmente. Hulle het een paar antennes (voelers) en een paar antennules (kleiner voelers). Hulle het ook monddele. Daar is aanhangsels (genaamd maxillipeds) naby die monddele. Hulle het vyf pare looppote. Die heel eerste paar looppote is in knypers ontvorm. Daar is agt torakale segmente. Daar is ook ses abdominale segmente wat vir swem gebruik word. Lede van Malacostraca het saamgestelde oë. Hulle het 'n twee-kamer maag en 'n gesentraliseerde senuweestelsel.

## Taksonomie 
Klas Malacostraca Latreille, 1802
* Subklas Phyllocarida Packard, 1879
*** Orde Archaeostraca Claus 1888 
*** Orde Hoplostraca Schram, 1973 
*** Orde Canadaspidida Novožilov *in* Orlov, 1960 
*** Orde Hymenostraca Rolfe, 1969 
*** Orde Leptostraca Claus, 1880
* Subklas Hoplocarida Calman, 1904
*** Orde Aeschronectida Schram, 1969 
*** Orde Archaeostomatopoda Schram, 1969 
*** Orde Stomatopoda Latreille, 1817 (Mantisgarnale)
* Subklas Eumalacostraca Grobben, 1892
** Superorde Syncarida Packard, 1885
*** Orde Palaeocaridacea Brooks, 1979 
*** Orde Bathynellacea Chappuis, 1915
*** Orde Anaspidacea Calman, 1904
** Superorde Peracarida Calman, 1904
*** Orde Spelaeogriphacea Gordon, 1957
*** Orde Thermosbaenacea Monod, 1927
*** Orde Lophogastrida Sars, 1870
*** Orde Amphipoda Latreille, 1816
*** Orde Isopoda Latreille, 1817
*** Orde Tanaidacea Dana, 1849
*** Orde Cumacea Krøyer, 1846
*** Orde Mictacea Bowman *et al.*, 1985
*** Orde Mysida Haworth, 1825
*** Orde Stygiomysida Tchindonova, 1981
** Superorde Eucarida Calman, 1904
*** Orde Euphausiacea Dana, 1852 (Planktonkrefies)
*** Orde Amphionidacea Williamson, 1973
*** Orde Decapoda Latreille, 1802 (Tienpotiges)

## Eksterne skakels 
* 
*
Gereformeerde kerk Duineveld

Die **Gereformeerde kerk Duineveld** is ’n gemeente van die GKSA met sy middelpunt op die Noord-Kaapse dorpie Hotazel. Dit sluit ook die nedersettings Van Zylsrus, Severn en Blackrock in.

Duineveld het in 1982 afgestig van die Gereformeerde kerk Kuruman. Aan die begin is eredienste om vyfuur Sondagmiddae in die kerkgebou van die NG gemeente Kalahari (gestig in 1984) gehou. Later het die Gereformeerdes in die Samancor-gebou byeengekom, die latere BHP Billiton-klubsaal. Die gemeente het toe ’n erf in Sharplaan, Hotazel, gekoop. Dié erf, met ’n huis daarop is groot genoeg sodat ’n veeldoelige saal daarop gebou kan word. 

Eers op 22 Augustus 2010 kon die Gereformeerde kerk Duineveld vir die eerste keer in hul eie plekkie erediens en katkisasie hou. Die gemeente het beplan om, tot die saal voltooi is, eredienste in die huis te hou, en laasgenoemde dan weer in ’n woonhuis te omskep.

## Lidmaattal 
In enkele lukrake jare lyk Duineveld se lidmaattal soos volg:

## Predikant 
# Van der Merwe, dr. Sarel Jacobus, 1982 – 2008
# Cilliers, Pierre, 2015 – hede (in kombinasie met Daniëlskuil

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
Danville

**Danville** is 'n voorstad in die weste van Pretoria, Suid-Afrika.

## Sien ook 
* Daspoorttonnel, tonnel wat Danville met Daspoort verbind.

## Verwysings
Derdepoortpark

**Derdepoortpark** is 'n voorstad in die noordooste van Pretoria, Suid-Afrika.

## Nota 
Die naam moet nie verwar word met Derdepoort, 'n grenspos aan die Botswanagrens, nie.

## Verwysings
Koedoespoort

**Koedoespoort** is 'n voorstad in die ooste van Pretoria, Suid-Afrika. Die gebied is algemeen bekend vir die groot en belangrike werkswinkels van Transnet.

## Verwysings
Môregloed

**Môregloed** is 'n voorstad in die ooste van Pretoria se Moot, die vallei wat van oos na wes loop tussen die middestad in die suide en Magaliesberg in die noorde. Môregloed word begrens deur Waverley in die noorde (waar Collinslaan die grens vorm) en ooste, die nywerheidsgebied Koedoespoort in die suide en Villieria in die weste, waar Cordonialaan die grens tussen Villieria en Môregloed vorm.

Die voormalige Afrikaanse Hoërskool Staatspresident C.R. Swart is in die voorstad se noordoostelike uithoek geleë.

## Verwysings
Suiderberg, Pretoria

**Suiderberg** is 'n klein voorstad in die noordweste van Pretoria, Suid-Afrika. Dit lê aan die suidehang van die Magaliesberg, vandaar sy naam.

## Verwysings
Wonderboom-Suid

[duimnael|links|200px|Die [Gereformeerde kerk Pretoria-Wonderboom-Suid op die h.v. Dertiende Laan en Naudestraat.]]
**Wonderboom-Suid** is 'n groot, gevestigde voorstad in die noorde van Pretoria, die hoofstad van Suid-Afrika. Dit lê aan die suidehang van die Magaliesberg en die Wonderboom, vandaar sy naam.

## Verwysings
Syferskuil

**Syferskuil** is 'n nedersetting in die Moretele Plaaslike Munisipaliteit, in die Bojanala-distriksmunisipaliteit op die oosgrens van die Noordwesprovinsie, Suid-Afrika. Dit lê ongeveer 20&nbsp;kilometer suid van Bela-Bela en 10&nbsp;kilometer wes van die N1.

## Sien ook 
* Lys van dorpe in Suid-Afrika

## Verwysings
Silverton

[duimnael|links|Die [Gereformeerde kerk Silverton is in Augustus 1962 in gebruik geneem.]]

**Silverton** is 'n ou en gevestigde voorstad in die verre ooste van Pretoria, Suid-Afrika. Etlike ander woonbuurte het oor die afgelope 60 jaar rondom Silverton uitgebrei. Die Moreletaspruit kronkel noordwaarts deur die buurt, en die Pioniersmuseum en Pretoria Boeremark is op die oewer daarvan geleë. Die klein woonbuurt van Bellevue word deur Silverton omring, en die Pretoria- Nasionale Botaniese Tuin is aangrensend aan die woonbuurt in Brummeria. 

## Geskiedenis 
Dawid Botha, 'n boer uit die Kaapkolonie, en sy familie, was die eerste mense om hulself in 1848 op die plaas *Hartebeespoort* te vestig waar Silverton vandag geleë is. Deur modder en miershoopgrond te gebruik, is kleimure en 'n vuurherd opgerig. Soos by die inheemse mense was die vloer van beesmis en miershoopgrond. Mundt het dit as 'n halfwegstasie vir reisigers gebruik, aangesien die plaas op die hoofvervoerroete na Pelgrimsrus geleë was, toe die goudstormloop daarheen begin het. Teen 1900 was 'n silwer-neerslag op die plaas bekend, en die betrokke plaasdeel is ten bedrae van £9000 deur die *Silver Mining Company* aangekoop. en sou so bly tot dit in 1964 by Pretoria ingelyf is.

In Augustus 1962 is die Gereformeerde kerk Silverton in gebruik gestel, en in 1966 is 'n sekondêre skool, Hoërskool Silverton, in die suide van die woonbuurt gestig.

## Die Silvertonbeleg 
Op 25 Januarie 1980 was drie Umkhonto we Sizwe-lede, Stephen Mafoko, Humphrey Makhubo en Wilfred Madela na bewering na 'n beplande MK-sabotasie op brandstofdepots by Waltloo op pad. Toe hulle besef dat hulle deur die polisie agtervolg word, het hulle hul toevlug in 'n plaaslike tak van Volkskas Bank geneem. Hulle het 25 burgerlikes in die bank gyselaar gehou en 'n aantal eise gestel. Na 'n reeks onsuksesvolle onderhandelinge, het die polisie die bank bestorm en die trio doodgeskiet. Twee burgerlikes, Valerie Anderson en Anna de Klerk, is ook dood en talle ander is in die skietery gewond.

## Pretoria Boeremark
duimnael|regs|Besoekers besigtig stalletjies by die Boeremark
Die Pretoria Boeremark word as 'n bron van huishoudelike voorsiening, 'n 'modieuse' plek om kultuur deur middel van spyseniering te ervaar, en 'n mikrokosmos van Suid-Afrikaanse ekonomiese en kulturele praktyke beskryf.

## Geloftedag
Gelofte in Silverton het in 1942 ontstaan, en die eerste vergadering van die Dingaansfeeskomitee is op 4 November 1942 in die huis van die Leibrandts gehou. Die eerste fees is onder bloekombome op die hoek van Pretoriaweg en Jameslaan gehou en het 2 dae geduur. In 1981 het die verrigtinge na die Pionier-opelugmuseum verskuif, en in 2024 na die aanliggende Ou Motorklub. Van 1994 af is die tema van versoening ook ingebring en is daar gepoog om 'n sosiale verantwoordelikheid teenoor die verlede sowel as hede na te kom. Volgens die 2025 feeskomitee getuig die geskiedenis van hierdie fees van die dryfkrag en getrouheid van mense wat op 16 Desember die eer en die dank aan die Here bring vir Sy hand in hul lotgevalle.

## Sien ook 
* Gereformeerde kerk Silverton

## Verwysings
Google-soekenjin

Die **Google-soekenjin** is ’n soekenjin wat deur Google besit en bedryf word. Dit kan gebruik word om trefwoorde (teks) op webblaaie te soek. Dit is op 15 September 1997 bekendgestel en het sedertdien die mees gebruikte soekenjin op die wêreldwye web geword. Die woord Google het mettertyd sinoniem met internetsoektogte geword en is sedert 2006 selfs as ’n werkwoord in die Oxford-woordeboek opgeneem. Dit kan ook in Afrikaans as ’n werkwoord gebruik word en wel met ’n kleinletter-g.

## Algoritme 
Google se soekenjin gebruik ’n gepatenteerde algoritme wat as "*PageRank*" bekend staan. Die algoritme word gebruik om resultate vir die soekopdrag te rangskik. Net soos die waarde van ’n wetenskaplike artikel bepaal word deur die aantal sitasies (aanhalings) daarvan, bepaal *PageRank* die belangrikheid van ’n artikel aan die hand van die aantal skakels daarheen. Elke verwysing na ’n bladsy is inderwaarheid ’n stem ten gunste van die betrokke artikel. Google ontleed ook die geloofwaardigheid van die bladsye wat die stem uitbring. *PageRank* gebruik ’n skaal van 0 tot 10. ’n Hoë *PageRank* beteken egter nie dat ’n bladsy vir alle soekopdragte hoog sal wees nie.

## Indeksering 
Google gebruik ’n webkruiper genaamd *Googlebot* om die web te deurkruis en die teks van webbladsye te lees en in ’n indeks te katalogiseer. Die robot kan webskakels volg en spring so van die een webtuiste na die ander om sy bladsye op te slurp en by die indeks te voeg. As ’n soektog uitgevoer word, word die indeks geraadpleeg en resultate word in minder as ’n sekonde aan die gebruiker vertoon.

## Opsoek van inligting 
Die soekproses word begin deur na Google se webwerf te navigeer en soekwoorde in die veld wat daarvoor aangedui is, in te sleutel. Spesiale sintaks kan gebruik word om beter resultate te verkry:

* Soek vir frases deur die woorde in aanhalingstekens te plaas, soos `"brooklax wat ek kou"`
* ’n Minus-teken kan gebruik word om woorde uit te sluit. As mens byvoorbeeld vir inligting oor springbokke soek, maar nie oor rugby of die dorp handel nie, kan die volgende opdrag gebruik word: `Springbokke -rugby -town`
* Soektogte kan tot ’n bepaalde webwerf beperk word. As voorbeeld, soek inligting oor spingbokke op Wikipedia met `Springbokke site:af.wikipedia.org`
* Soek net vir sekere tipes dokumente, soos `UNISA aansoekvorm type:pdf`

Google se koppelvlak is volledig in Afrikaans beskikbaar. Stel jou webblaaier se voorkeurtaal na "Afrikaans" om te verseker dat Google weet watter koppelvlak om op te dis. Soekresultate kan ook tot Afrikaanse artikels beperk word (kliek op "Soeknutsgoed" en verander "Enige taal" na "Afrikaans").

Mense wat nie deur al die resultate wil blaai nie, kan die kansvatterskortpad-funksie gebruik. Klik op die "*laat rol katrol*"-knop om direk na die eerste en beste bladsy oor die onderwerp te spring.

## Verwysings 
## Eksterne skakels 
* Google Suid-Afrika
*
Shere

**Shere** is 'n klein woonbuurt in die ooste van Pretoria, Suid-Afrika. Dit het oorspronklik as klein landbouhoewes buite die stad ontstaan, maar het die afgelope 20 jaar totaal verstedelik weens flinke residensiële uitbreiding na die ooste van Pretoria.

## Verwysings
Donkergrys

**Donkergrys** is 'n kleur, 'n diepdonker skakering van grys.

## Kleurkoördinate 
Volgens verskeie kleurskemas word **donkergrys** as volg voorgestel:

## Sien ook 
* Lys van kleure
* Grys
Stapmotor

duimnael|regs|250px|'n Animasie van die werking van 'n eenvoudige stapmotor (enkelpool)**Beeld 1:** Die boonste elektromagneet (1) word aangeskakel, dit trek die naaste tande van die rat-vormige rotor aan. Nou dat die tande in lyn is met elektromagneet (1), sal hulle effens 'n verplasing ten opsigte van elektromagneet (2) hê.
**Beeld 2:** Die boonste elektromagneet (1) word afgeskakel, en die regter elektromagneet (2) aangeskakel, wat die tande in lyn daarmee aantrek. In die voorbeeld draai dit die rotor 3.6°.
**Beeld 3:** Die onderste elektromagneet (3) word aangeskakel; 'n verdere 3.6° rotasie vind plaas.
**Beeld 4:** Die linker elektromagneet (4) word aangeskakel, 'n verdere 3.6° rotasie vind plaas.

'n **Stapmotor** is 'n borsellose gelykstroom elektriese motor wat 'n volledige rotasie verdeel in 'n aantal gelyke stappe. Die posisie van die motor kan dan op bevel beweeg en gehou word by een van hierdie stappe sonder enige terugvoersensor, solank die regte motor vir die toepassing gekies is ten opsigte van wringkrag en spoed.
Webkruiper

'n ***Webkruiper*** (Engels: *webcrawler* of *spider*) is 'n sagteware robot wat die wêreldwyde web op 'n metodiese en geoutomatiseerde manier deurblaai. Webkruipers maak gewoonlik 'n lokale kopie van die opgeroepte bladsye om hulle sodoende later te kan verwerk, soos byvoorbeeld om hulle te indekseer vir soekenjins.

Die werkswyse is eenvoudig: die webkruiper begin met 'n lys van URL addresse en besoek hulle een vir een, waarby ál die webskakels wat in die besoekte bladsye voorkom ook aan die lys van addresse toegevoeg word. Op dié wyse kan 'n webkruiper feitlik alle toeganklike bladsye op die internet besoek.

Webkruipers kan bladsye baie vinniger as mense opvra en verwerk, en dit is dus belangrik dat hulle hulself gedra sodat hulle nie die webbedieners wat die webblaaie beskikbaarstel oorlaai nie. Die meeste webkruipers neem die moeite om bladsye van een webbediener nie almal ágter mekaar op te vra maar om hulle oor 'n tydsbestek te versprei om sodoende te verhoed dat die betreffende webbediener oorlaai word.

## Robots.txt 
Vir eienaars en administrateurs van webwerwe is metodes beskikbaar gestel om die gedrag van webkruipers te beïnvloed. So kan in die wortel (Engels: *root*) van 'n webwerf 'n tekslêer namens 'robots.txt' geplaas word, wat beperkings vir webkruipers voorskryf. Daar kan aangegee word watter dele van die webwerf deur bepaalde webkruipers *nie* besoek mag word nie. 'n Goeie webkruiper sal dus voor dit 'n webwerf bekruip, eers hierdie lêer opsoek en kyk of daar enige toepaslike beperkings aangegee word.

Sommige webkruipers ignoreer die *robots.txt* lêer wat nadelige gevolge vir die besoekte webwerf kan inhou. Om dit teen te werk kan mens op 'n webbediener die IP-adresse van die betreffende webkruipers blokkeer.

## Voetnotas
Rompvis

Die **Rompvis** (*Ranzania laevis*) is 'n sonvis wat in tropiese en subtropiese waters van al die oseane voorkom. In Engels staan dit as die *Trunkfish* bekend. Die vis word tot 100&nbsp;cm lank.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Bronne 
* http://www.itis.gov/servlet/SingleRpt/SingleRpt?search_topic=TSN&search_value=173417
* http://www.fishbase.org/summary/SpeciesSummary.php?ID=1750&genusname=Ranzania&speciesname=laevis&AT=Ranzania+laevis&lang=English
Telegram (sagteware)

**Telegram Messenger**, algemeen bekend as **Telegram**, is 'n wolk-gebaseerde, kruisplatform, sosiale media en kitsboodskapdiens (IM). Telegram is in 2013 gestig deur die Russiese broers Nikolaj en Pawel Doerof en is gebaseer in Berlyn, Duitsland.  Dit is oorspronklik vir iOS op 14 Augustus 2013 bekendgestel en Android op 20 Oktober 2013. Dit stel gebruikers in staat om boodskappe uit te ruil, media en lêers te deel, en privaat en groepstem- of video-oproepe sowel as publieke regstreekse strome te hou. Dit is beskikbaar vir Android, iOS, Windows, macOS, Linux en webblaaiers. Telegram bied ook end-tot-end-enkripsie in stem- en video-oproepe, en in opsionele private kletse, wat Telegram *Secret Chats* noem.

Telegram het ook sosiale netwerkkenmerke, wat gebruikers in staat stel om stories te plaas, groot publieke groepe met tot 200 000 lede te skep, of eenrigtingopdaterings aan onbeperkte gehore in sogenaamde kanale te deel.

Telegram se bedieners word wêreldwyd versprei met verskeie datasentrums, terwyl die hoofkwartier in Dubai, Verenigde Arabiese Emirate is. Telegram is die gewildste kitsboodskaptoepassing in dele van Europa, Asië en Afrika. Vanaf 2024 vereis registrasie by Telegram óf 'n slimfoon óf een van 'n beperkte aantal NFT's wat in Desember 2022 uitgereik is.
Gedurende  Julie 2024 het Telegram meer as 950 miljoen maandelikse aktiewe gebruikers,  met Indië wat die voorloper is in die aantal gebruikers. Dit was die mees afgelaaide toepassing wêreldwyd in Januarie 2021 met 1 miljard aflaaie wêreldwyd vanaf laat Augustus 2021.

## Verwysings 
## Eksterne skakels 
* Amptelike webwerf 
* Telegram op Twitter
Gereformeerde kerk Jacobsdal

duimnael|regs|270px|Ds. Hennie en mev. Arina Briel, leraarspaar (in kombinasie) van 1991 tot 1995.

Die **Gereformeerde kerk Jacobsdal** is ’n gemeente van die GKSA in die verre weste van die Vrystaat. Vir kerklike doeleindes het dit tot in 2015 geressorteer onder die Klassis Griekwaland-Wes, waarvan die 15 ander gemeentes almal in die Noord-Kaap val. Ook die ander twee sentrums van die gemeente, Belmont en Ritchie, is in laasgenoemde provinsie. In 2015 is Jacobsdal egter oorgedra na die Klassis Suid-Vrystaat. Met 18 belydende en vyf dooplidmate was Jacobsdal in daardie jaar die vierde kleinste gemeente in dié Klassis. 

Voor die gemeente se stigting in 1982 was lidmate deel van die Gereformeerde kerk Koffiefontein. Daar was destyds groot teenkanting teen gemeentestigting en baie lidmate het gemeen Jacobsdal en die twee plekkies in Noord-Kaapland moes deel van Koffiefontein bly.

Dié wyk van die moedergemeente het ’n eie kerkgeboutjie vir byeenkomste gehad, maar Koffiefontein se kerkraad het dit verkoop aan die Ou Apostoliese Kerk. A. Venter het die nuwe Gereformeerde kerk op Jacobsdal ontwerp en J.F. Venter, ’n lidmaat, het die leiding tydens die bouery geneem. Geen hoeksteen is gelê nie en ook die inwydingsdatum (omstreeks 1983) is nie meer bekend nie. Die gebou is kontant betaal.

Met die jare het Jacobsdal se lidmaattal baie afgeneem, want einde 1997 was hier 55 belydende en 19 dooplidmate, einde 2001 was dit 49 en ses, maar 14 jaar later net 18 en vyf, altesaam ses minder as die vorige jaar.

## Predikante 
# Badenhorst, Lourens Jurie, 1982 – 1985
# Hibbert, Simon, 1985 – 1990 (in kombinasie met Koffiefontein en Fauresmith)
# Briel, Hendrik Johannes, 1191 – 1995 (in kombinasie met Koffiefontein en Fauresmith)
# Kruger, Gert Johannes, 1995 – 1999 (in kombinasie Koffiefontein en Fauresmith)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1957. *Almanak van die Gereformeerde Kerk in Suid-Afrika vir die jaar 1958*. Potchefstroom: Administratiewe Buro.
*  Venter, ds. A.A. (hoofred.) 1958. *Almanak van die Gereformeerde Kerk in Suid-Afrika vir die jaar 1959*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.  

## Sien ook 
* NG gemeente Jacobsdal
Gereformeerde kerk Kathu

Die **Gereformeerde kerk Kathu** is ’n gemeente van die Gereformeerde Kerke in Suid-Afrika. Einde 2014 was dit met 232 belydende en 79 dooplidmate die vierde grootste van die 18 gemeentes in die Klassis Griekwaland-Wes, waar die gemiddelde getal belydende lidmate per gemeente toe 108 was. Teen 2019 was Kathu die derde grootste gemeente nadat Kimberley teruggesak het van die grootste tot die vierde grootste gemeente.

Yskor het in 1952 met die ontginning ystererts begin en in dieselfde jaar is bouwerk aan die dorpie Sishen begin. Op 12 Oktober 1968 het die wyk Sishen van die Gereformeerde kerk Olifantshoek afgestig. Aanvanklik is eredienste in die linkersysaal van die klubsaal op Sishen gehou waar ds. J.S. du Plooy van Olifantshoek (41 km van Sishen af geleë) elke derde Sondag twee eredienste gehou het.  Destyds was hier sowat 102 belydende en 69 dooplidmate.

Bouwerk aan die eerste kerk was ’n spanpoging. Jan en Truia Kotze het die hoeksteen gelê, terwyl Drienie Bester die kerk oopgesluit het. In 1974 is die eerste huise op die nuwe dorp Kathu gebou en algaande het die lidmate begin oorskuif daarheen. Die pastorie daar is ontwerp deur ds. J.S. du Plooy van die Gereformeerde kerk Postmasburg en in 1975 voltooi.

Onder ds. Kobus Venter se leiding was ’n ieder en ’n elk betrokke by die kerkbou op Kathu. Op 25 Junie 1981 is die nuwe kerk gebou met dankbaarheid in gebruik geneem. 

Die NG gemeente Kathu is in 1975 van die gemeente Sishen afgestig, maar die moedergemeente is eindelik by die dogtergemeente ingelyf. Einde 2014 was Kathu die grootste gemeente in die Sinode van Noord-Kaapland met 1 772 belydende en 719 dooplidmate. Die Nederduitsch Hervormde Kerk se gemeente Kathu is op 17 Julie 1976 gestig en het einde 2014 114 belydende en 26 dooplidmate gehad, die kleinste van die drie Susterkerke.

## Predikante 
# Van der Walt, Louis Jacobus, 1975 – 1977
# Venter, Jacobus Daniël, 1977 – 1984
# Van der Walt, Jacobus Philippus Benjamin, 1985 – 2000
# Ligthelm, Gysbertus Johannes, 2001 – 2005 (aanvaar sy emeritaat)
# Van der Walt, Stephen Francois Flemming, 2005 – hede

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Schalekamp, ds. M.E. (voorsitter: redaksiekommissie). 2001. *Die Almanak van die Gereformeerde Kerke in Suid-Afrika vir die jaar 2002*. Potchefstroom: Administratiewe Buro.
*  Van der Walt, dr. S.J. (voorsitter: deputate almanak). 1997. *Die Almanak van die Gereformeerde Kerke in Suid-Afrika vir die jaar 1998*. Potchefstroom: Administratiewe Buro.
*  Venter, ds. A.A. (hoofred.) 1957. *Almanak van die Gereformeerde Kerk in Suid-Afrika vir die jaar 1958*. Potchefstroom: Administratiewe Buro.
*  Venter, ds. A.A. (hoofred.) 1958. *Almanak van die Gereformeerde Kerk in Suid-Afrika vir die jaar 1959*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.
Abu Nidal

duimnael|President Reagan word oor Abu Nidal ingelig.

**Abu Nidal** (1937–2002) was een van die mees gesoekte en gevreesde Palestynse terroriste ter wêreld. Nidal het lughawens, vliegtuie, busse en openbare geboue aangeval en soms selfmoord-bomaanvallers hiervoor gebruik. Hy word vir 'n totaal van 90 aanvalle in 20 lande verantwoordelik gehou. Hierdie aanvalle het hoofsaaklik tussen die middel 1970's en vroeë 1990's plaasgevind. Die naam *Abu Nidal* beteken "vader van die stryd".

## Biografie 
Abu Nidal is in Mei 1937 in die hawestad Jaffa, tans 'n deel van die munisipaliteit Tel Aviv-Jaffa, as *Sabri al-Banna*, gebore. Vanweë die Nakba (verdrywing van Arabiere uit Palestina) vlug sy familie eers na 'n kamp vir ontwortelde persone in die Gasastrook en later na Nablus. In die 1960's sluit hy by Yasser Arafat se Fatah-groep aan, wat later deel van die Palestynse Bevrydingsorganisasie sou word.

In 1974 breek Nidal van die Fatah-groep af weg, omdat hulle 'n twee-staat-oplossing nagevolg het. Hierna stig hy sy eie organisasie, genaamd die Abu Nidal Organisasie (ANO).

Nidal was omstrede in Arabiese kringe. Hy is by verstek (*in absentia)* deur Palestynse, Libanese en Jordaniese howe ter dood veroordeel.

Op 19 Augustus 2002 is Abu Nidal dood by sy huis in die Irakse hoofstad, Bagdad, aangetref. Daar word aangeneem dat hy sedert 1998 daar gewoon het. Hy het aan leukemie gelei. Die Irakse owerhede het sy dood as selfmoord bestempel. Hulle verklaring word egter in twyfel getrek, omdat hy met skietwonde aangetref is.

## Verwysings
Hazel Acosta

**Hazel Acosta** (1946-) 'n Suid-Afrikaanse flamenco-danseres, -choreograaf en -onderwyseres. Acosta het internasionale erkenning as een van die voorste solodansers in dié genre ontvang. Sy is in Spanje opgelei en het saam met verskeie Spaanse geselskappe getoer. In 1994 stig sy die Alianza Flamenca in Johannesburg en ontwikkel 'n sillabus vir flamenco wat internasionaal gebruik word. Op 24 Julie 2015 ontvang sy die Orde van Siviele Verdienste van Felipe VI, die koning van Spanje, vir die bevordering van flamenco as kunsvorm, asook betrekkinge tussen Suid-Afrika en Spanje.

## Verwysings
Merseyrivier

Die **Merseyrivier** [ˈmɜːzi] is 'n rivier in Noordwes-Engeland. Sy naam is uit die Angel-Saksiese taal afgelei en beteken "grensrivier". Moontlik het die Mersey die grens tussen die historiese koninkryke Mercia en Northumbria gevorm. In elk geval was dit eeue lank deel van die grens tussen die historiese Engelse graafskappe Lancashire en Cheshire.
Gereformeerde kerk Koppies

Die **Gereformeerde kerk Koppies** was ’n kortstondige gemeente van die GKSA met sy middelpunt op die Noord-Vrystaatse dorp Koppies.

duimnael|regs|160px|Ds. Adriaan van der Walt, leraar van 1965 tot 1967.

Die gemeente is in 1965 afgestig, blykbaar van die Gereformeerde kerk Parys, maar het net vyf jaar later (1970) ontbind, waarna die lidmate weer by Parys ingeskakel het, want dié gemeente sluit, naas Parys, ook Vredefort en Koppies in. Koppies het net twee predikante gehad, albei in kombinasie met Heilbron, wat in 1964 van Frankfort afgestig het, en vandag (2018) nog bestaan. 

## Predikante 
# Van der Walt, Adriaan, 1965 – 1967 (in kombinasie met Heilbron)
# Putter, Christiaan Johannes Jacobus, 1968 – 1970 (in kombinasie met Heilbron)

## Bronne 
*  Harris, C.T., Noëth, J.G., Sarkady, N.G., Schutte, F.M. en Van Tonder, J.M. 2010. *Van seringboom tot kerkgebou: die argitektoniese erfenis van die Gereformeerde Kerke*. Potchefstroom: Administratiewe Buro.
*  Venter, ds. A.A. (hoofred.) 1958. *Almanak van die Gereformeerde Kerk in Suid-Afrika vir die jaar 1959*. Potchefstroom: Administratiewe Buro.
*  Vogel, Willem (red.). 2014. *Die Almanak van die Gereformeerde Kerke in Suid-Afrika vir die jaar 2015*. Potchefstroom: Administratiewe Buro.

## Sien ook 
* NG gemeente Koppies
Amina Desai

**Amina Desai** (1920 – 10 Junie 2009) was Suid-Afrika se langsdienende vroulike Indiese politieke gevangene.

In 1996, op die ouderdom van 76, was sy 'n  getuie vir die Waarheid-en-versoeningskommissie (WVK).

In 2013 is sy postuum met die Orde van Luthuli bekroon.

## Lewensgeskiedenis 
Toe haar man, Suliman Mohammed Desai, 'n Transvaalse Indiërkongres-aktivis, in 1969 oorlede is, het Amina Desai vir sy besigheid se bestuur verantwoordelikheid geneem.

Ahmed Timol, 'n anti-apartheidsaktivis, het haar huis by Haroldstraat 12, Roodepoort as 'n ondergrondse basis gebruik. Timol het ook saam met Hilmi, Desai se seun, gewerk. Beide van hulle het gereeld politiek bespreek.

Timol is deur die veiligheidspolisie by 'n padblokkade in hegtenis geneem. Gemeenskap-literatuur is ook deur die polisie in die motor gevind, wat hulle gehelp het om Desai te spoor.

Na Timol se inhegtenisneming, op 23 Oktober 1971 om drieuur in die vroeë ure van die oggend, het 'n klopjag deur die veiligheidspolisie by Desai se huis plaasgevind. Daarna is Desai na John Vorster-plein se tronk in Johannesburg geneem, waar die polisie haar ondervra het.

Een middag het Desai die beweging van meubels in die boonste kamer gehoor, wat deur 'n geskreeu gevolg is. In 1996 verklaar Desai by die Waarheid-en-versoeningskommissie (WVK) dat dit die mees vreesaanjaende oomblik van haar lewe was. Dit blyk dat Timol van 'n venster op die tiende verdieping van John Vorster-plein geval het. Die polisie beweer dat Timol tot sy eie dood gespring het.

Vir 'n paar maande na Timol se dood is Desai in eensame opsluiting aangehou en volgens die Wet op Terrorisme is sy in 1972 tot vyf jaar gevonnis omdat sy die doelwitte van die African National Congress (ANC) en die Suid-Afrikaanse Kommunistiese Party (SAKP) bevorder het.

Op die eerste dag van haar verhoor, het Desai vir haar prokureur voorgestel dat hy Timol moet kontak om lig op die literatuur, wat in haar motor gevind is, te werp. Dit was die eerste keer dat sy van die dood van Timol verneem het.

Na haar vyf jaar tronkstraf in die Barberton- en Kroonstadtronke, was Desai in 1978 uiteindelik vrygelaat, maar toe is sy ingeperk en onder huisarres vir 'n verdere vyf jaar geplaas.

In 2004 verhuis Desai na Dublin, Ierland om by haar familie te woon.

Desai is op 10 Junie 2009 in die ouderdom van 89 oorlede.

## Verwysings
Galvarino

**Galvarino** (sterf 30 November 1557) was 'n bekende Mapuche-kryger gedurende die vroeë tydvak van die Arauco-oorlog in Suid-Amerika. Op 8 November 1557 het Galvarino aan die slag van Lagunillas teen die Spaanse goewerneur García Hurtado de Mendoza deelgeneem. Hy en een honderd en vyftig ander Mapuche is deur die Spanjaarde gevange geneem.

As straf vir die opstand word van die gevangenes veroordeel tot die amputasie van hul regterhand en neus. In die geval van leiers, soos hoofman Galvarino, word beide hul hande geamputeer. Hierdie gevangenes word daarna vrygelaat as waarskuwing aan die res van die Mapuche om die weerstand te staak. Mendoza het gehoop dat die Mapuche se militêre leier, generaal Caupolicán, hierdeur geïntimideer sou word om die stryd te laat vaar.

Na sy terugkeer verskyn hy voor Caupolicán en die oorlogsraad. Hy doen 'n oproep vir weerwraak en verskerpte weerstand teen die Spanjaarde. Hy word vereer vir sy dapperheid en benoem as aanvoerder van 'n eenheid. Messe word aan sy stompies geheg en hy het by die veldtog teen die Spanjaarde aangesluit. Gedurende die slag van Millarapue op 30 November 1557 het sy eenheid teen dié van Mendoza te staan gekom. Die slag word deur die Spanjaarde gewen. Drieduisend Indiane sterf en meer as agthonderd word gevange geneem, waaronder Galvarino. Mendoza het hom ter dood veroordeel en hom deur honde laat verskeur.

## Bronne 
* Jerónimo de Vivar, *Crónica y relación copiosa y verdadera de los reinos de Chile* (Kroniek en oorvloedige en ware verhouding van die koninkryke van Chili) ARTEHISTORIA REVISTA DIGITAL; Crónicas de América (aanlyn in Spaans) Capítulo CXXXII, CXXXIII 
* Pedro Mariño de Lobera, *Crónica del Reino de Chile, escrita por el capitán Pedro Mariño de Lobera....reducido a nuevo método y estilo por el Padre Bartolomé de Escobar*.  Edición digital a partir de Crónicas del Reino de Chile Madrid, Atlas, 1960, bl. 227-562, (Biblioteca de Autores Españoles; 569-575).  Biblioteca Virtual Miguel de Cervantes (aanlyn in Spaans) Libro 2, Capítulo II, III, IV
Thomas Alexandre Dumas

**Thomas Alexandre Dumas Davy de la Pailleterie** (Frans: [tɔma alɛksɑ̃dʁ dyma davi də la pajətʁi]; ook bekend as Alexandre Dumas en Generaal Dumas; 25 Maart 1762 – 26 Februarie 1806) was 'n generaal in die Franse republikeinse leer tydens die Franse Rewolusie. Gedurende die revolusionêre oorloë het Dumas 'n sleutelrol gespeel. Sy strategiese oorwinnings het die hoë bergpasse deur die Alpe in Franse hande gelaat, wat hulle in staat gestel het om 'n nuwe veldtog teen die Oostenrykers in Italië te loods. Dumas het die hoogste rang behaal wat nog ooit deur 'n persoon van Afrika-herkoms in 'n Europese weermag bereik is. Hy was die eerste gekleurde persoon wat as 'n brigadier-generaal aangestel is en die eerste luitenant-generaal (*Général de division*) en die enigste hoofbevelvoerder van 'n leer (''Général d'armée)*. Hy was later die bevelvoerder van verskeie leergroepe, onder andere die *Armée des Alpes*, die *Armée des Pyrénées orientales* en die *Armée de l'Ouest*. Dumas is ook beroemd as die pa van die bekende Franse skrywer Alexander Dumas (*Die drie musketiers*, *Die Graaf van Monte Christo'').

Dumas is in Saint-Domingue, in die teenswoordige Haïti, as die seun van 'n Franse edelman en 'n swart slavin gebore. Hierdeur was hy beide 'n slaaf, en 'n lid van die Franse adel. Sy pa het hom in 1776 na Frankryk teruggeneem waar hy 'n goeie opvoeding ontvang het. Nadat hy die leer as 'n gewone soldaat op 24 jarige ouderdom betree het, het hy binne 6 jaar aan die hoof van 53&nbsp;000 troepe gestaan na sy aanstelling as die hoofbevelvoerder van die *Armée des Alpes*. Tydens die gevegte in Italië het die vyandelike Oostenrykse troepe hom die bynaam *Schwarzer Teufel* (Swart Duiwel) gegee. Napoleon het per geleentheid na hom as "die Horatius Cocles van Tirol" verwys (na aanleiding van Horatius Cocles 'n legendaries Romeinse held wat die brug oor die Tiberrivier teen 'n aanvallende leer verdedig het), nadat hy glo man-alleen 'n groep vyandelike soldate by 'n brug oor die Eisackrivier verslaan het. Dumas het aan die hoof van die Franse ruitery gestaan tydens die *Expédition d’Égypte*, maar sy boot het onklaar geraak tydens sy terugvaart na Frankryk in 1799 en hy is desnoods geforseer om in die vyandelike koninkryk van Napels aan wal te gaan waar hy in die tronk gestop is.

Na sy vrylating in 1801 keer hy terug na Frankryk na sy vrou Marie-Louise Élisabeth Labouret, die dogter van 'n herbergier, met wie hy in 1792 getrou het. Hulle het twee dogters gehad, Marie-Alexandrine en Louise-Alexandrine en 'n seun Alexandre wat later groot roem as die skrywer van avontuurverhale sou verwerf. Baie van die karakters in sy verhale is deur sy pa se loopbaan geïnspireer.

## Bronne 
* Hierdie artikel is 'n gedeeltelike vertaling van die Engels, Nederlands en Franse Wikipedia artikels

## Eksterne skakels
Googoosh

**Faegheh Atashin** (Persies: فائقه آتشین, gebore op 5 Mei 1950 in Teheran), beter bekend onder haar verhoognaam **Googoosh** (Persies: گوگوش), is 'n Irannese sangeres en aktrise. Sy word as een van die mees ikoniese vroulike popsangeresse in die Midde-Ooste en Sentraal-Asiatiese lande beskou.

Googoosh is al drie keer getroud. Sy het 'n seun, Kambiz, en is tans in Los Angeles woonagtig.

## Diskografie 
**Studio-albums**
* 1970: Do Panjareh
* 1971: Mordab
* 1972: Kooh
* 1974: Do Maahi
* 1974: Hamsafar
* 1975: Pol
* 1975: *Mosabbeb* (met Dariush)
* 1977: Dar Emtedâde Šab
* 1978: Ageh Bemooni
* *Nimeh Gomshodeh Man *
* *Behtarin Fasl-e-Taazeh *
* Jadeh
* Kavir
* Yadam Basheh, Yadet Basheh (Shenasnameyeh 1)
* Setaareh
* Mann O Gonjeshkayeh Khoneh
* Lahzeh Bidari
* 2000: *Zartosht*
* 2004: *Akharin Khabar*
* 2006: *Manifest*
* 2008: *Shabe Sepid*
* 2010: * Hajme Sabz*
* 2012: '' E'jaz''

## Filmografie 
## Verwysings 
## Eksterne skakels 
* Amptelike webtuiste
Abdullah Adams

**Abdullah Adams** (1908?-2001) was 'n Suid-Afrikaanse rugbyspeler wat in 1939, gedurende die apartheidsjare, die bruin Springbokspan verteenwoordig het. Tussen 1928 en 1948 het hy vir die Westelike Provinsie (WP) se span vir bruin spelers uitgedraf. In 1946 en 1947 was hy die spankaptein. Tydens die WP Rugbyvoetbalunie se eeufeesviering in 1986 is hy as die beste haker en kaptein in die eerste 100 jaar van die unie se bestaan aangewys. Adams was van 1950 tot 1976 die hoof van die Rahmaniyah-laerskool in Kaapstad. Die posisie het aan hom die bynaam van "meneer" besorg.

## Verwysings